b'\n_START_ARTICLE_\nZgodovina Etiopije\n_START_PARAGRAPH_\nEtiopija je v zmanj\xc5\xa1anem dana\xc5\xa1njem geografskem obsegu najstarej\xc5\xa1a neodvisna dr\xc5\xbeava v Afriki in ena od najstarej\xc5\xa1ih na svetu. \xc5\xbde dolgo \xc4\x8dasa predstavlja sti\xc4\x8di\xc5\xa1\xc4\x8de civilizacij Severne Afrike, Srednjega vzhoda in Podsaharske Afrike.\n_START_SECTION_\nNajzgodnej\xc5\xa1a zgodovina\n_START_PARAGRAPH_\nV Etiopiji je \xc4\x8dlovek \xc5\xbeivel v zelo oddaljenem \xc4\x8dasu in morda se je vrsta Homo sapiens razvila tam (glej tudi Afarski trikotnik, Australopithecus afarensis)._NEWLINE_Prvi zapiski o Etiopiji prihajajo od egip\xc4\x8danskih trgovcev, nekako okoli leta 3000 pr. n. \xc5\xa1t. Danes ne vemo kako je bilo razvito to podro\xc4\x8dje. Obstaja veliko, verjetno nepristnih, opisov Etiopije. Po teh zapisih je bila de\xc5\xbeela dokaj centralizirana, podobno kot Egipt, in je imela svojega faraona, \xc4\x8deprav arheolo\xc5\xa1ke najdbe tega ne morejo podpreti._NEWLINE_Kraljestvo ali dr\xc5\xbeava Saba, ki ga omenja stara zaveza, naj bi se nahajalo v Etiopiji, \xc4\x8deprav ve\xc4\x8dkrat navajajo za njena ozemlja Jemen. Drugi verjamejo, da je to starodavno kraljestvo pokrivalo podro\xc4\x8dja obeh dana\xc5\xa1njih dr\xc5\xbeav, Jemna in Etiopije. Po legendi naj bi Menelik I., tretji izraelski kralj, in sin kralja Salomona ter kraljice iz Sabe ustanovil etiopsko dr\xc5\xbeavo.'